# **I. IZMJENE I DOPUNE PROGRAMA RADA I FINANCIJSKOG PLANA**

# **TZO TKON**



Tkon, studeni 2023.

UVOD

Godišnji program rada i financijski plan za 2023. godinu usvojen je na sjednici Skupštine TZO Tkon u prosincu 2022. godine. Prilikom planiranja aktivnosti Turistička zajednica Općine Tkon, pored zakonskih odrednica uskladila je planiranje aktivnosti i sa strateškim dokumentima i akcijskim planovima i to:

* Strategija razvoja turizma Republike Hrvatske do 2020. g.;
* Strateški plan Ministarstva turizma za razdoblje 2020. 2021.:
* Glavni plan razvoja turizma Zadarske županije 2013.-2023.;
* Regija Zadar Brend – priručnik turističke destinacije Zadarske županije.

Sukladno Zakonu o turističkim zajednicama i promicanju hrvatskog turizma (NN 52/2019 i 42/20), stavak 5. članak 56. kojim je propisano da ukoliko tijekom godine dođe do odstupanja od programa rada u obujmu većem od 5% potrebno je donijeti Izmjene i dopune programa rada.

Prema podatcima iz sustava eVisitor, u prvih deset mjeseci 2023. TZO Tkon je ostvarila ukupno 12.688 dolazaka i 135.521 noćenja. Što je u odnosu na 2022. povećanje od 0,05% u dolascima i 9,26% u noćenjima.

|  |  |  |  |
| --- | --- | --- | --- |
| DOLASCI | 2022. | 2023. | INDEX 23./22. |
| Domaći gosti | 1.577 | 2036 | 112.98 |
| Strani gosti | 9.598 | 10.652 | 97.91 |
| UKUPNO | **12.577** | **12.688** | **100.05** |

Tabela : Ostvaren broj dolazaka u prvih deset mjeseci u odnosu na 2022. Izvor: eVisitor

|  |  |  |  |
| --- | --- | --- | --- |
| NOĆENJA | 2022. | 2023. | INDEX 23./22 |
| Domaći gosti | 21.865 | 33.514 | 139.57 |
| Strani gosti | 99.866 | 101.980 | 101.98 |
| UKUPNO | **106.335** | **135.521** | **109.26** |

Tabela : Ostvaren broj noćenja u prvih deset mjeseci u odnosu na 2022. Izvor: eVisitor

PRIHODI

Sukladno Zakonu o turističkim zajednicama i promicanju hrvatskog turizma (NN 52/19 i 42/20), Zakonu o turističkoj pristojbi i Zakonu o turističkim članarinama, Turistička zajednica Općine Tkon ostvaruje prihode od:

* Prihodi od turističke pristojbe
* Prihodi od turističke članarine
* Prihodi iz proračuna općine/grada/županije i državnog proračuna
* Ostali prihodi

**PRIHODI OD TURISTIČKE PRISTOJBE**

Sukladno Odluci Županijske skupštine Zadarske županije o visini turističke pristojbe za 2023. godinu, paušalni iznos turističke pristojbe po krevetu za osobe koje pružaju ugostiteljske usluge u domaćinstvu iznosi 46,45 €, na obiteljskom poljoprivrednom gospodarstvu po krevetu 26,54 €, te za smještaj u domaćinstvu u kampu i u objektu vrste kamp odmorište ili kamp odmorište robinzonski smještaj 66,36 € po svakoj smještajnoj jedinici dok za osobe koje koriste uslugu noćenja u smještajnom objektu u kojem se obavlja ugostiteljska djelatnost po osobi iznosi 1,33€. Godišnjim programom rada za 2023. planirani su prihodi od turističke pristojbe u iznosu od 53.089,12 € a Izmjenama i dopunama planira se iznos od 42.950,00€ zbog smanjene dinamike uplate.

## PRIHODI OD TURISTIČKE ČLANARINE

Sukladno propisu kojim se uređuje obavljanje ugostiteljske djelatnosti u 2023. godini visina godišnjeg paušalnog iznosa članarine koju plaća osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu, a koja ovisi o broju kreveta u sobi, apartmanu ili kući za odmor iznosi 5,97 €, u kampu i kamp-odmorištu ovisno o broju smještajnih jedinica iznosi 10,62 €, dok za pomoćne ležaje iznosi 2,99 €. Prihodi od turističke članarine planirani su u iznosu od 26.544,56 €, a Izmjenama i dopunama planiraju se iznosi od 19.200,00 €, radi smanjenja dinamike

# **PRIHODI IZ PRORAČUNA OPĆINE/GRADA/ŽUPANIJE I DRŽAVNOG PRORAČUNA**

# Planirani prihodi godišnjim programom rada iznosili su 13.272,28€ , a Izmjenama i dopunama planiraju se u iznosu od **19.200,00€** a iznos se odnosi na odobrena sredstva iz proračuna Općine Tkon putem Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu 13.550€, Preko javnog poziva Zadarske županije za organizaciju događanja 1.500€ za Škraping, te 700€ za Đir po konalu. Iz javnog poziva “Promocija HOP” ostvarili smo iznos od 2.245,44€

# Ostali iznos od 1.000€ odnosi se na projeke u kojem je Općina Tkon sudjelovala kao partner sa iznosom od 1000€

## PRIHODI OD SUSTAVA TURISTIČKIH ZAJEDNICA

Planirani prihodi godišnjim programom rada od sustava turističkih zajednica iznosili su 13.272,28€, a Izmjenama i dopunama planiraju se iznosi od 35,234,40€  
- Iz Fonda za turistički nedovoljno razvijena područja i kontinent, Turistička zajednica Općine Tkon je putem prijavljenih projekata ostvarila 31.734,40€ za tri projekta.  
- Putem Javnog poziva Turističke zajednice Zadarske županije za dodjelu potpore događanjima u 2023. godini ostvarili smo 1.500,00€ za projekt Škraping.  
- Putem javnog poziva Turističke zajednice Zadarske županije za “Ulaganje u infrastrukturu u svrhu razvoja posebnih oblika turizma” ostvarili smo iznos od 2.000€. Do povećanja planiranih prihoda došlo je zbog većih prihoda koje smo ostvarili putem tri projekta iz Fonda za turistički nedovoljno razvijena područja i kontinent.

PRIHODI OD GOSPODARSKE DJELATNOSTI

Sukladno Članku 10. stavak 3. točka 2. Zakona Turistička zajednica smije organizirati manifestacije i priredbe koje pridonose turističkom identitetu destinacije. TZO Tkon planira organizirati manifestaciju Škraping, od čijih kotizacija i usluga sponzorstva planira uprihoditi 13.272,28€. Izmjenama i dopunama planiraju se iznosi od 0 € jer očekivane prihode prebacujemo u drugu kategoriju točnije u ostale prihode.

OSTALI PRIHODI

Ostali prihodi odnose se na donacije pravnih i fizičkih osoba, sponzorstva, te kotizacije za (Škraping, Sajam otočnih proizvoda i Susret mopedista) Planirani prohodi iznosili su 6.636,14€. A izmjenama i dopunama planiraju se iznosi od **38.175,32.**Do povećanje prihoda došlo je isključivo jer smo kategoriju Škraping prebacili iz Prihoda gospodarskih djelatnosti u ostale prihode.

**AKTIVNOSTI**

Pojedinačno planirani zadaci prema utvrđenim aktivnostima:

**1. ISTRAŽIVANJE I STRATEŠKO PLANIRANJE**

|  |  |
| --- | --- |
| Planirana sredstva u GPR-u 2023. | 0 € |
| Izmjene i dopune GPR-a 2023. | 0 € |

**1.1. Izrada strateških/operativnih/komunikacijskih/akcijskih dokumenata**

Planirana sredstva u GPR-u u 2023. 0 €

Izmjene i dopune GPR-a u 2023. 0 €   
  
**1.2. Istraživanje i analiza tržišta**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**1.3. Mjerenje učinkovitosti promotivnh aktivnosti**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**2. RAZVOJ TURISTIČKOG PROIZVODA**

|  |  |
| --- | --- |
| Planirana sredstva u GPR-u 2023. | 57.070,80€ |
| Izmjene i dopune GPR-a 2023. | 80.000,00€ |

**2.1Identifikacija i vrednovanje resursa te strukturiranje turističkih proizvoda**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**2.2 Sustavi označavanja kvalitete turističkog proizvoda**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**2.3 Podrška razvoju turističkih događanja**

Planirana sredstva u GPR-u u 2023. 57.070,80€ Izmjene i dopune GPR-a u 2023. **80.000,00€**

Turistička zajednica općine Tkon je u 2023. organizirala sportsku manifestaciju Škraping koja je okupila oko 900 natjecatelja iz cijele Hrvatske i šire. Organizacija je uključivala tisak majca, medalja, startnih brojeva, karata, nagrada za natjecatelje, osiguranja, hrane i pića te prijevoz. Godišnjim programom rada planiralo se na manifestaciju Škraping utrošiti 26.544,56 €, a Izmjenama i dopunama planira se iznos od **28.817,57€**

U sklopu programa „Kunjsko lito“ planirali smo utrošiti 26.544,56€, međutim zbog dobitka sredstava iz Fonda za nerazvijene putem projekta “„Obogaćivanje turističke ponude i promocija destinacije kroz organizaciju događanja i manifestacija“**,**  Izmjenama i dopunama planira se iznos od **46.300,00€** Održane su manifestacije: Đir po konalu; predstave i filmovi za djecu i odrasle, nastup žonglera te brojne radionice, Ribarska noć; nastupi grupa kojim su prigodno obilježeni važni datumi Općine Tkon, organiziran je i Susret mopedista otok Pašman, a u prosincu planira se organizirati Advent. TZO Tkon je pružila podršku Klapi Školji u organizaciji Susreta klapa te KUU Kunjka u organizaciji Folklorne večeri. Tijekom cijele sezone održani su i Ljetni sajmovi otočnih proizvoda.

**2.4 Turistička infrastruktura**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**2.5 Podrška turističkoj industriji**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**3.** **KOMUNIKACIJA I OGLAŠAVANJE**

|  |  |
| --- | --- |
| Planirana sredstva u GPR-u 2023. | 22.961,05€ |
| Izmjene i dopune GPR-a 2023. | 34.155,74 |

**3.1.Sajmovi, posebne prezentacije i poslovne radionice**

Planirana sredstva u GPR-u u 2023. 663,61€ Izmjene i dopune GPR-a u 2023. **1.102,42€**

Izmjenama i dopunama povećat ćemo iznos zbog sajma Alpe Adria u Ljubljani gdje se promovirao Škraping i naša turistička destinacija.(733€)  
U planirani trošak spadaju i kotizacije za Dani turizma koji će se održati u Rovinju ( 368,42€) Ostale troškove putovanja financirat ćemo iz Fonda za udružene turističke zajednice.

**3.2 Suradnja s organizatorima putovanja**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**3.3.Kreiranje promotivnog materijala**

Planirana sredstva u GPR-u u 2023. 926,06€

Izmjene i dopune GPR-a u 2023. **450,51€**

Izmjenama i dopunama je smanjen iznos jer smo radili retisak postojeće karte (301,20€). Kao i prijevod iste. (149,31€) U sklopu projekta Zadar Archipelago tiskat ćtmo nove biciklističke i pješačke karte koje ćemo financirali putem Fonda za udružene turističke zajednice.

**3.4 Internetske stranice**

Planirana sredstva u GPR-u u 2023. 1.327,23€ Izmjene i dopune GPR-a u 2023. **1.115,17€**

Izmjenama i dopunama planiramo smanjiti troškove vođenja web stranice na 139,69€, jer ćemo preuzeli vođenje iste. A ostatak troška odnosi se na Security projekt održavanja web kamere za snimku mjesta (975,48€).

**3.5 Kreiranje i upravljanje bazama turističkih podataka**

Planirana sredstva u GPR-u u 2023. 398,17€

Izmjene i dopune GPR-a u 2023. 0€

TZO Tkon je planirala utrošiti 398,17 € na kreiranje i uspostavljanje detaljne turističke baze podataka o ponudi i potražnji na području Općine Tkon, međutim planirani troškovi GDP-om nisu realizirani.

**3.6. Turističko – informativne aktivnosti**

Planirana sredstva u GPR-u u 2023. 17.917,58€

Izmjene i dopune GPR-a u 2023.  **28.488,53€**

Navedeni iznos uključuje trošak plaća zaposlenica u TIC-u (22.129,78€), te planirano postavljanje kompletno nove turističke signalizacije na mjestima gdje je nedostajala, kao i obnovu postojeće. Konkretno radi se o signalizaciji koja pokriva cijelo područje Općine Tkon. (3858,75€) Također planirano je postavljenje novog totema na izlazu iz trajektne luke (2.500,00€)

3.7. **Marketinške i poslovne suradnje**

Planirana sredstva u GPR-u u 2023. 1.725,40€

Izmjene i dopune GPR-a u 2023. **3.000,11€**

TZO Tkon se u suradnji s TZZŽ planira oglašavati u promotivnim kampanjama privatnog i javnog sektora (avio – prijevoznik Ryanair) za što se planira utrošiti 1.694,63€ .  
Također, Turistička zajednica općine Tkon udružila se sa Zadarskim otocima u srhu razvitka projekta Zadar Archipelago. Projekt financiramo preko Fonda za udružene turističke zajednice koje dodjeljuje HTZ. Za realizaciju samog projekta potrebno je bilo plaćati koordinatora projekta te izradu web stranice tako izmjenama i dopunama donosimo iznos od **1.305,48€**

**4. DESTINACIJSKI MENADŽMENT**

|  |  |
| --- | --- |
| Planirana sredstva u GPR-u 2023. | 530,89€ |
| Izmjene i dopune GPR-a 2023. | 4.535,00€ |

**4.1. Turistički informacijski sustavi i aplikacije / eVisitor**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**4.2. Upravljanje kvalitetom u destinaciji**

Planirana sredstva u GPR-u u 2023. 0 €

Izmjene i dopune GPR-a u 2023. 0 €

**4.3. Poticanje na očuvanje i uređenje okoliša**

Planirana sredstva u GPR-u u 2023. 530,89€

Izmjene i dopune GPR-a u 2023. 4535,00 €

TZO Tkon je u 2023. godini nabavila svlačionice za plaže s prigodnim eko porukama i atraktivnim fotograijama koje će biti postavljene u 2024. godini (4.375€), Čiščenje podmorja u sklopu projekta Osvijesti se na Pašmanu (153€)

**5. ČLANSTVO U STRUKOVNIM ORGANIZACIJAMA**

Planirana sredstva u GPR-u 2023. 0 €

Izmjene i dopune GPR-a 2023. 0 €

**6. ADMINISTRATIVNI POSLOVI**

|  |  |
| --- | --- |
| Planirana sredstva u GPR-u 2023. | 26.544,56€ |
| Izmjene i dopune GPR-a 2023. | 29.400,00€ |

**6.1 Plaće**

Planirana sredstva u GPR-u u 2023. 19.908,42€

Izmjene i dopune GPR-a u 2023. 20.000,00€

**6.2 Materijalni troškovi**

Planirana sredstva u GPR-u u 2023. 6.636,14€

Izmjene i dopune GPR-a u 2023. 9.400,00€

Potreba za dodatnim uredskim i potrošnim materijalom te povećanih ulaznih troškova. Turistički ured odnosi se na administrativni dio Turističke zajednice Osim tog dijela, Turistički ured obuhvaća i Turističko informativni centar. Osnovna zadaća Turističko informativnog centra je prikupljanje, ažuriranje, obrada i distribucija turističkih informacija, počevši od informiranja gostiju o turističkoj ponudi pa do informacija o manifestacijama, spomenicima, plažama, gastronomiji itd. Kako bi turistički ured funkcionirao, realiziraju se troškovi za usluge telefona, pošte, računalne usluge, uredski materijal, računovodstvene usluge, higijenske potrepštine, materijale za čišćenje i održavanje i nabavku sitnog inventara.

**7. REZERVA**

Planirani iznos rezerve iznosit će 0€

**8. POKRIVANJE MANJKA PRIHODA IZ PRETHODNE GODINE**

Prvotni program rada donosi se u prosincu te tada nije moguće točno projicirati manjak prihoda nad rashodima za pokriće. Stoga se ovim izmjenama i dopunama utvrđuje prenošenje manjka u iznosu od 10.453,43€

U Tkonu, \_\_\_\_\_\_\_\_\_\_\_\_\_\_.

KLASA: 021-01/23-01/

URBROJ: 2198/23-

TZO Tkon

Direktorica

Jelena Ugrinić